ועדת הכנסת, כנסת 20, פרוטוקול מספר 107, 2016-02-16 12:00

דוד ביטן: בוקר טוב.

דוד ביטן: אני פותח את הישיבה על הצעה לתיקון תקנון הכנסת בעניין פיקוח על עבודת הממשלה.

דוד ביטן: נקרא לתזכורת את הנוסח שהונח.

<ארבל אסטרחן: הנוסח שהונח אומר שלפחות רבע מדיוני הוועדה בכל מושב של הכנסת יוקדשו לפיקוח על עבודת הממשלה, ובכלל זה דיונים בהצעות לסדר-היום שהועברו לוועדה, דיונים מהירים ודיונים בדיווחים לפי סעיף בתקנון שאומר ששר חייב לדווח לוועדה פעם בכנס או דיווחים לפי חיקוק, ולמעט – מה שלא ייחשב דיוני פיקוח – דיונים לאישור חקיקה או חקיקת משנה, וגם דיוני ועדת משנה לא יבואו במכסה הזאת, וזה לא יחול על ועדת חוקה וועדת הכנסת.

דוד ביטן: לפי התקנון, 14 יום אחרי שהנחנו את התיקון, ולפני שהמליאה צריכה לאשר את זה, אנחנו דנים בהסתייגויות.

דוד ביטן: הסתייגות ראשונה, של חבר הכנסת עבדאללה אבו מערוף.

דוד ביטן: האמת שלא הבנתי את ההסתייגות, אז נראה למה אתה מתכוון.

עבדאללה אבו מערוף: כאן כתוב "בכלל זה דיונים בהצעה".

עבדאללה אבו מערוף: אני רוצה יותר מרבע, אז אני מציע "לא כולל דיונים בהצעות לסדר היום שיועברו לוועדה".

עבדאללה אבו מערוף: אם אני רוצה יותר, אז לא כולל.

דוד ביטן: אסביר מה המגמה.

דוד ביטן: רוב ההליכים בוועדות זה חקיקה.

דוד ביטן: אנחנו רוצים ליצור מצב שלפחות 25% יהיו פיקוח על הממשלה, שזה גם אחד התפקידים של הוועדות.

דוד ביטן: אבל חלק מהפיקוח נעשה באמצעות הצעות לסדר של חברי הכנסת, כי הצעות לסדר זה לא חקיקה.

דוד ביטן: אז בואו נגיד שמישהו אמר שהממשלה לא בסדר בעניין עוטף עזה שהיה בוועדת הכספים, שהיה ממש פיקוח.

דוד ביטן: מדוע?

דוד ביטן: נכנסו לעניין, הביאו את הפקידים, גילינו שבאמת הייתה בעיה, יושב-ראש הוועדה נתן לה הנחיות אופרטיביות ובעצם ניהל את המערכת.

דוד ביטן: אז אי אפשר להגיד שזה לא פיקוח.

עבדאללה אבו מערוף: נכון, זה פיקוח.

יעל גרמן: הוא רוצה יותר מרבע.

דוד ביטן: נתנו לפחות רבע.

דוד ביטן: אבל אני לא יכול לחייב.

דוד ביטן: אם אני לא מכניס את ההצעות לסדר, אז זה בעצם כמעט מגיע ל-50%.

דוד ביטן: וזה יותר מדי במצב הנתון.

דוד ביטן: היום הצעות לסדר, בניגוד לקדנציות קודמות שהיו מורידים אותן, מצביעים לא להעביר לוועדה, כל ההצעות לסדר עוברות לוועדה.

דוד ביטן: כי אין אנשים, וכולם מסכימים להעביר.

דוד ביטן: אז במצב הזה, להעביר את כל ההצעות לוועדות, שלפעמים זה הרבה מאוד הצעות, ועוד זה לא יהיה כלול בפיקוח?

דוד ביטן: רק הצעה לסדר שהיא קשורה לפיקוח.

דוד ביטן: אם הצעה לסדר לא קשורה לפיקוח על הממשלה, אז אין לי שום בעיה.

דוד ביטן: רק תצייני את זה: הצעות לסדר שהובאו לוועדה שהן קשורות לפיקוח.

דוד ביטן: אם זה קשור למשהו אחר, זה לא חל.

דוד ביטן: מקובל.

דוד ביטן: יושב-ראש ועדת העבודה והרווחה, בבקשה.

יואל חסון: אפשר להירשם לזכות דיבור?

דוד ביטן: זכות דיבור על מה?

יואל חסון: על הנושא.

דוד ביטן: כבר דנו בפעם הקודמת.

דוד ביטן: רשות הדיבור יכולה להיות על ההסתייגות, לא סתם באופן כללי.

יואל חסון: אז אדבר על ההסתייגות.

אלי אלאלוף: אני מברך על ההחלטה לעשות יותר פיקוח על עבודת הממשלה.

אלי אלאלוף: אבל אצלנו בוועדה יש גם ועדות משנה, חמש ועדות משנה שעובדות ועושות רק פיקוח על הנושאים שקשורים לאותן ועדות משנה.

אלי אלאלוף: היינו רוצים שזה יילקח בחשבון.

אלי אלאלוף: אי-אפשר למנות ועדות, לחייב אותן לעבוד, והן עובדות מאוד קשה, אם זה בבריאות הנפש ואם זה בנגישות וכו', בנושאים שהם כבדים ובודקים את המדינה.

אלי אלאלוף: כל הוועדה לבריאות הנפש זה פיקוח על הממשלה בתחומים האלה.

אלי אלאלוף: כרגע אנחנו דנים בנושאים רבים, כמו הגיל הרך.

אלי אלאלוף: אי-אפשר להתעלם מהוועדות האלה.

אלי אלאלוף: הנושא השני, אי-אפשר להעמיס עלינו ולהתחיל רפורמה כל כך גדולה ללא תקופת ניסיון, פיילוט.

אלי אלאלוף: זה צריך להיות לתקופה מוגבלת.

אלי אלאלוף: אחרי התקופה הזאת כדי לעשות הערכת מצב ואז להחליט.

דוד ביטן: תמיד אפשר לעשות הערכת מצב.

דוד ביטן: כמו שתיקנו את זה, אפשר לחזור.

אלי אלאלוף: אני לוקח כל כך ברצינות את ההנחיות ואת החוק, שהוא חוק חשוב בעיקרו, אבל הוא מחייב לנסות אותו.

אלי אלאלוף: כך אנחנו לא נעבוד.

דוד ביטן: אני מוכן ללכת לקראת בנושא של ועדות המשנה.

דוד ביטן: אבל תראה מי קופץ.

דוד ביטן: קופצות ועדות העבודה, כספים, חוקה.

דוד ביטן: למה הן קופצות?

דוד ביטן: כי יש להן הרבה מאוד עבודה והן לא מוכנות לוותר על סמכויות, לא מוכנות להעביר דיונים לוועדות אחרות.

דוד ביטן: זה בדיוק מה שדיברתי קודם, שיש לך הרבה מאוד עבודה ואין לך זמן לעשות את כל העבודה.

דוד ביטן: לכן אתם אומרים שזה גורם לבעיות.

אלי אלאלוף: את הנושא של הסמים והקנביס העברנו מהוועדה שלנו לוועדה חדשה.

דוד ביטן: קנביס זה ועדת הסמים.

אלי אלאלוף: לא נאבקנו.

דוד ביטן: בנושא של הקנביס יש סמכות מקבילה.

דוד ביטן: יש את זה בבתי-משפט, סמכות מקבילה.

אלי אלאלוף: אנחנו ויתרנו על חלק מהסמכויות שלנו.

<ארבל אסטרחן: יש עוד דברים, כגון חקיקת משנה.

דוד ביטן: חקיקת משנה זו חקיקה לכל דבר.

דוד ביטן: מה זה שייך לביקורת?

<נעה בן שבת: העניין הוא שחקיקת המשנה היא בעצם פעולה של הממשלה.

דוד ביטן: גם הצעת חוק ממשלתית זו פעולה של הממשלה.

דוד ביטן: זה לא המבחן.

דוד ביטן: המבחן זה ביישום החלטות ממשלה ובשאלה איך הפקידים עובדים.

דוד ביטן: לא כל דבר שהממשלה מביאה זה פיקוח.

דוד ביטן: אם כך, הכול זה פיקוח, גם הצעת חוק זה פיקוח.

<שגית אפיק: מה שמנסים פה לומר זה שיש ועדות גדולות, כמו ועדת העבודה והרווחה, ובוועדת הכספים המצב אפילו חמור יותר, שכל תיקון אגרה בחקיקת משנה זה דיון לצורך העניין.

<שגית אפיק: לכן רבע מהדיונים זו כמות מאוד מאוד גבוהה.

<שגית אפיק: אצלנו אנחנו ברירת מחדל לכל אגרה שאין לה ועדה אחרת.

<שגית אפיק: זה החוק.

דוד ביטן: מדובר פה על פיקוח יזום של הוועדה.

דוד ביטן: בוודאי שבכל תהליך גם שואלים שאלות, אז זה לא נקרא פיקוח.

דוד ביטן: אני רוצה שיהיה פיקוח של הממשלה בנושא של יישום החלטות והפעולות שלהם, ולא סתם דיונים שמביאים את השר, הוא נואם, כולם מבסוטים ואחרי שעה הולכים הביתה.

<שגית אפיק: אני מבינה, אבל השאלה איך אתה סופר את הרבע, מתוך מה.

<שגית אפיק: אם מחשבים אצלנו את חקיקת המשנה, הרבע הופך להיות משהו משמעותי מאוד.

דוד ביטן: מיד נגיע אליכם.

דוד ביטן: שמתי לב שהמנהלים והיועצים הם אלה שדוחפים את יושבי-הראש בעניין הזה.

<נעה בן שבת: אצלנו לדעתי המצב עכשיו הוא שבלמעלה מ-50% מהזמן של הוועדה מתקיימים דיוני פיקוח.

<נעה בן שבת: השאלה היא אם צריך להגביל את זמן החקיקה.

<נעה בן שבת: משמעות ההחלטה הזאת היא הגבלת זמן החקיקה.

דוד ביטן: לא, אתם יכולים לעבוד גם ביום חמישי.

דוד ביטן: אין שום בעיה.

דוד ביטן: על הנושא של ועדות משנה מיד נדבר.

דוד ביטן: לדעתי בזה אפשר ללכת לקראת.

יואל חסון: אדוני, לא הייתי בתחילת החקיקה, ותודה שאתה מאפשר לי בכל זאת לדבר, כי לא הייתי בארץ כשהתחלת את התהליך.

יואל חסון: אני חושב שזאת החלטה דרמטית וחשובה, שממקדת את הכנסת לתפקיד הראוי שהיא צריכה להיות בו.

יואל חסון: אני חושב שעם השנים הכנסת מפספסת בשני דברים עיקריים.

יואל חסון: הדבר הראשון, שחבר כנסת מן השורה חושב שמהותו, תפקידו והישגיו הם בחקיקה.

יואל חסון: אנשים פה מחוקקים את עצמם לדעת.

יואל חסון: כמות החקיקה פה היא בלתי הגיונית, היא לא סבירה.

יעל גרמן: הצעות החוק, לא החקיקה.

יעל גרמן: החקיקה מעטה.

דוד ביטן: גם על זה רוצים לעשות רביזיה.

דוד ביטן: בינתיים יש לי ויכוח עם גפני על זה.

יואל חסון: ריבוי הצעות החוק מוביל לצערי לחלק מהצעות חוק שהן בסוף אות מתה, שלא באמת משנה את המציאות הישראלית ואת החברה הישראלית.

משה גפני: אתם החלטתם להתאבד?

יואל חסון: אני לא מתאבד בכלל.

דוד ביטן: אתה עושה טעות גדולה.

דוד ביטן: אבל אנחנו נדבר על זה.

יואל חסון: חבר הכנסת גפני, אני לא רואה בזה התאבדות.

יואל חסון: אני חושב שהתפקיד המרכזי של הכנסת במדינת ישראל הוא פיקוח על הממשלה.

יואל חסון: לא ניהול הממשלה, לא ניהול המדינה, פיקוח על עבודת הממשלה.

יואל חסון: הביצוע הוא בידי הרשות המבצעת.

יואל חסון: אנחנו הרשות המחוקקת, שהיא אמורה לפקח על עבודת הממשלה.

יואל חסון: פיקוח על עבודת הממשלה הוא בין השאר או בעיקר בוועדות, לפרטי פרטים.

יואל חסון: אדוני יושב-ראש ועדת הכספים ויושבי-ראש הוועדה האחרים, מה שקורה בוועדות הוא שזה הגיע למצב שהוועדות מתחילות לחשוב שהן מנהלות את משרדי הממשלה ושהן מכנסות דיונים על דיונים ומוציאות סיכומי סיכומים, שלרוב סיכומי הסיכומים הם לא יותר מסיכומי סיכומים, ואף אחד לא באמת עוקב אחרי הביצוע.

יואל חסון: יש ועדה אחת, שהייתה לי הזכות להיות יושב-ראש שלה, הוועדה לביקורת המדינה - - -

דוד ביטן: גם לוועדת הכספים יש.

יואל חסון: אני מדבר על מה שאני הייתי יושב-ראש.

יואל חסון: אולי יום אחד אהיה גם בכספים, בעוד מאה שנה כשגפני לא יהיה.

דוד ביטן: אני עושה עכשיו חוק גפני.

דוד ביטן: יושב-ראש ועדת הכספים זה גפני.

יואל חסון: זאת תהיה הצעת חוק תקציבית חיובית, כי היא תחסוך הרבה מאוד כסף במשאים ומתנים הקואליציוניים.

יואל חסון: כי יהיה ברור שהוא כבר שם, אז לא צריך לשלם מחירים.

יואל חסון: בוועדה לביקורת המדינה, לדוגמה, נוצרה הלכה עם השנים, בגלל כל מיני מסורות וגם בגלל האיום הגדול הזה של צו ההבאה, ששר שהתבקש להגיע לוועדה לביקורת המדינה מעולם לא סירב.

יואל חסון: אגב, בתקופתי היה שר אחד שסירב במשך שנה לבוא לוועדה, על דיון בדוח ביקורת שנגע לו ולענייניו, וכשהוא הבין שאני רציני מאוד לגבי צו הבאה, תוך יומיים קיבלתי תשובה שהוא מגיע מיד.

יואל חסון: ההלכה הזאת לא קיימת בכלל בוועדות האחרות.

יואל חסון: בכלל, התופעה שהתפתחה בקרב שרים, וראש הממשלה אמר את זה בהקשר שיש לו כמה משרדים, שהם אומרים: יגיע המנכ"ל, יגיע ראש האגף וכדומה.

יואל חסון: לכן אני קצת לא מבין את הערעור, חוץ מסעיף 9 של חבר הכנסת גפני, שאני תומך במכתב שהוא כתב.

יואל חסון: אני לא מקבל את הערעור של יושבי-ראש הוועדות האחרים.

יואל חסון: אני חושב, אדוני, שההתמקדות של הוועדות צריכה באמת להיות על הפיקוח, גם אם זה במחיר של התייעלות של הדיונים.

יואל חסון: מילה אחרונה על ההתייעלות, ואני אומר את זה שנים פה בכנסת.

יואל חסון: הוועדות בכנסת הן פתוחות מדי.

יואל חסון: הן פתוחות מדי לא במובן החשיפה והשקיפות, כי זה ברור, כי הן משודרות.

יואל חסון: לא יעלה על הדעת שבתהליך חקיקה כל אדם, שלפעמים גם אין לו הקשר בכלל לדיון, מאפשרים לו לדבר, להעיר על החוק.

יואל חסון: זה לא קיים בשום פרלמנט אחר בעולם.

אורן אסף חזן: אבל זאת לא הבעיה שלך.

יואל חסון: זו כן הבעיה, אני אסביר לך למה.

יואל חסון: כי הדיונים מתארכים.

אורן אסף חזן: זה עניין של ניהול יו"ר הוועדה.

יואל חסון: יושבי-ראש הוועדה טוענים שאין להם מספיק זמן.

יואל חסון: לכן אני אומר שהסיבה שאין זמן, שדיונים על תקנה כזאת או אחרת שהיו אמורים להיות דיונים של שעה, הופכים להיות דיונים של שעתיים, כי כל אחד מדבר בדיון.

יואל חסון: לחברי הכנסת מקציבים שתי דקות, אבל כל אחד שבא לפה מדבר.

יוסי יונה: אז מה ההצעה, לא לאפשר להם להגיע?

דוד ביטן: הוא מתכוון שהליך החקיקה זה קודם כל חברי כנסת, ולא כל מיני אחרים ובסוף להם אין זמן לדבר.

אלי אלאלוף: אני לא מבין את ההצעה של חבר הכנסת חסון.

אלי אלאלוף: הוא מאריך את הדיון עכשיו, בניגוד למה שהוא ממליץ לאחרים, הוא מדבר לא לעניין.

אלי אלאלוף: אנחנו באנו לחוק ספציפי.

יואל חסון: זה הכי לעניין בעולם.

דוד ביטן: אני לא יכול למנוע מחברי הכנסת מלדבר על תוכן מסוים.

דוד ביטן: זה עדיין לא בסמכות של יושב-ראש ועדה.

אורן אסף חזן: אלאלוף צודק.

דוד ביטן: חבר הכנסת יוסי יונה, בבקשה.

יוסי יונה: כמו אחרים שדיברו לפני, גם אני מברך על היוזמה הזאת ועל החוק הזה.

יוסי יונה: אני חושב שזה גם לאור ההידרדרות במעמדה של הכנסת כגוף מפקח על הפעילות של הממשלה.

יוסי יונה: אנשים באים לכאן, ואני ביניהם, כשהנעל לוחצת להם במקום שהיא לוחצת.

יוסי יונה: אתן לכם דוגמאות מהתחום של החינוך.

יוסי יונה: אני לא חבר פורמאלי בוועדת החינוך, אבל שוהה שם במפגשים רבים של ועדת החינוך, כי זה נושא שאני רואה אותו כחשוב מאוד.

יוסי יונה: לדוגמה, משרד החינוך בתקנות שלו מעלה את תשלומי ההורים לעתים קרובות מבלי שהוא מבקש בכלל בקרה ופיקוח מוועדת החינוך של הכנסת.

יוסי יונה: הערה לגבי הדברים שאמר יואל חסון.

יוסי יונה: בצר לנו, כי אנחנו לא יודעים איך זה עובד שם, הבאנו הצעת חוק שאומרת שמחובתו של משרד החינוך בתחילת השנה לומר מהם התשלומים שהוא הולך לגבות מההורים, והוא לא יפעל באופן פרטני וספונטני במהלך השנה כדי לעשות שינויים כאלה ואחרים.

יוסי יונה: אז לעתים אנחנו חשים צורך להביא איזושהי הצעת חוק, בין אם היא תעבור או לא, משום שאנחנו שמים לב שהרבה פעמים משרדי ממשלה לא שמים עלינו, על ועדות הכנסת.

יואל חסון: כי אין לך פיקוח.

יואל חסון: כי אתה לא משתמש בכלי הפיקוח.

יוסי יונה: עכשיו השאלה היא מהו המנגנון שבאמצעותו אני יכול לחייב את השר או את הפקידות הבכירה של המשרד שלו לבוא לכאן.

יוסי יונה: לפעמים אנחנו סוגרים דיון ואומרים: הפקידות לא הגיעה, תודה רבה, אנחנו נועלים את הדיון משום שלא הייתה התייחסות ראויה לבקשתה של הוועדה שיבואו ויציגו בפנינו את הדברים שאנחנו רוצים עליהם פיקוח.

דוד ביטן: תודה.

דוד ביטן: נתייחס לזה בסוף.

דוד ביטן: חבר הכנסת אלאלוף, נעשה איזושהי פשרה, כי יש משהו במה שאתה אומר על ועדות המשנה.

דוד ביטן: אבל אנחנו מעוניינים שגם מליאת הוועדה תדון, לא רק ועדות המשנה.

דוד ביטן: ועדות משנה לפעמים זה שני אנשים.

אלי אלאלוף: אדוני היושב-ראש, אנחנו באים מאתר הבנייה.

אלי אלאלוף: זה לא פיקוח על מה שהממשלה לא עושה?

דוד ביטן: בסדר גמור.

דוד ביטן: אני לא אומר שלא.

דוד ביטן: אני לא נכנס לגופו של עניין.

דוד ביטן: מה שאני מציע, שיהיה כתוב שגם ועדות המשנה, אבל שיהיה כתוב שגם המליאה צריכה לדון בחלק מהישיבות.

דוד ביטן: זה מוסכם עליך?

אלי אלאלוף: טוב מאוד.

<ארבל אסטרחן: בלי לקבוע כמה.

דוד ביטן: בלי לקבוע כמה.

יואל חסון: מה?

דוד ביטן: אם עכשיו הקימו ועדת משנה לוועדת הכספים לפקח על נושא מסוים והיא דנה, זה גם חלק מהעניין.

דוד ביטן: אבל גם המליאה צריכה לדון בחלק מהדיונים.

יעל גרמן: אז ביד אחת נתת ובאחרת לקחת.

יעל גרמן: כי קודם נתת, לפי עבדאללה, ועכשיו אתה לוקח.

דוד ביטן: עבדאללה העלה את הנושא של הצעות לסדר.

דוד ביטן: הצעות לסדר הן תמיד במליאה.

יעל גרמן: אמרת שאלה הן פיקוח ייכללו ברבע.

יעל גרמן: במידה מסוימת נתת.

יעל גרמן: פה אתה לוקח, כי אתה אומר שניקח את סך כל הדיונים, גם בוועדות המשנה, וניקח רבע מהכול.

יעל גרמן: זאת אומרת שבמליאה יהיה פחות.

דוד ביטן: הצעות לסדר לא יכולות להידון בוועדת משנה, רק במליאה.

אורן אסף חזן: קודם כל שיתחילו לדון בוועדות בהצעות לסדר שהגיעו מהמליאה.

דוד ביטן: מה שהוא מתכוון, שאם הוא הקים שתיים-שלוש ועדות משנה, אז למה לא לכלול את זה בוועדות עמוסות?

דוד ביטן: בוועדות שהן לא עמוסות, סביר להניח שהיושב-ראש יעשה את הדיון במליאה.

דוד ביטן: אני חושב שיש משהו בזה.

דוד ביטן: אבל אנחנו רוצים שגם יהיו דיונים במליאה.

דוד ביטן: לכן נכתוב שזה בא בחשבון, אבל עדיין הוועדה צריכה לדון גם במליאה בחלק מהישיבות.

יעל גרמן: אז למה לא לומר שסך הכול הדיונים במליאה ובוועדות המשנה יהיו לפחות רבע?

דוד ביטן: כתוב, זה ברור.

יעל גרמן: אז פה לא הורדת ולא הוספת.

<ארבל אסטרחן: נכון.

<ארבל אסטרחן: יהיה רבע.

דוד ביטן: אנחנו לא משנים את הרבע, אבל אם היו חמישה דיונים בוועדת משנה על בריאות הנפש, זה חלק מהעניין, אין לי בעיה.

דוד ביטן: אבל שחלק מהדיונים יעשה במליאת הוועדה.

דוד ביטן: אתה מסיר את כל יתר ההסתייגויות?

אלי אלאלוף: כן.

אלעזר שטרן: יש לי שאלה קצרה לסדר.

אלעזר שטרן: הרי מונחת לפנינו, לא לדיון של היום, הצעה שלך בכלל.

דוד ביטן: זה משהו נוסף, זה לא קשור.

אלעזר שטרן: מה שאני שואל, גם כשקבעת פה זמנים, האם זה לא חלק מזה?

דוד ביטן: איזה דברים אתה רוצה לקבוע פה?

דוד ביטן: זה משהו כללי.

אלעזר שטרן: הגשת הצעה – ואגיד לך במאמר מוסגר שאני מברך על עצם הדיון הזה ועל כל התוכן – שבאה לשרת את אותם דברים למעשה, את שיפור יעילות העבודה והאחריות של ועדות הכנסת.

אלעזר שטרן: האם לא נכון לדון בדברים האלה כמקשה?

דוד ביטן: יחד עם ההצעה השנייה שלי?

אלעזר שטרן: כן.

אלעזר שטרן: זה בא לשרת את אותם דברים, את יכולת הכנסת לתפקד.

אלעזר שטרן: אבל אי-אפשר להחליט מראש מה אפשר ומה אי-אפשר.

אלעזר שטרן: יותר מזה, יכול להיות שחלק מההסתייגויות פה ייפתרו אם יתקבלו שם דברים, בהנחה שהעומס על הוועדות ישתנה כתוצאה ממה שאתה אומר, שרמת החקיקה תפחת כתוצאה ממה שאתה אומר.

אלעזר שטרן: ההצעה הזאת נכונה למציאות של היום, אתה רוצה לשנות מציאות.

דוד ביטן: אני רוצה לשנות מציאות, אבל זה לא ישנה את המציאות לכיוון שאתה אומר.

דוד ביטן: כי ההצעה השנייה שלי מעמיסה על הוועדות דיונים שאין אותם היום.

דוד ביטן: היום כמעט 90% מהקריאות הטרומיות מתבטלות בהצבעה במליאה.

דוד ביטן: ברגע שאנחנו נבטל את ההצבעה בקריאה הטרומית ונעביר דיונים לוועדות על מנת שהן ידונו בחוקים - - -

אלעזר שטרן: אבל היא מפנה את יום רביעי לטובת עבודה בוועדות.

יואל חסון: רוצים לבטל את הטרומית?

דוד ביטן: יש הצעה מסוימת, נדון עליה.

דוד ביטן: עוד לא דנו עליה.

יואל חסון: אדוני, אתה באת לקדנציה אחת?

דוד ביטן: לא, למה?

יואל חסון: הכול אתה רוצה לעשות עכשיו, בקדנציה אחת?

דוד ביטן: לא.

דוד ביטן: אבל מה שלא בסדר ואפשר לשנות, נשנה.

יואל חסון: מה יישאר לך לקדנציה הבאה, אדוני?

דוד ביטן: בינתיים יש התנגדות קואליציונית רצינית על ההצעה השנייה.

דוד ביטן: לדעתי חברי הכנסת צריכים לקחת אותה בארבע ידיים, אבל לא ניכנס לזה.

משה גפני: אני מודה לך, אדוני היושב-ראש.

משה גפני: אני רוצה להגיד שאתה עושה פה מהפכה שאני לא הורגלתי אליה.

משה גפני: אני נמצא פה הכי הרבה שנים בכנסת מבין הנוכחים כאן מבין חברי הכנסת.

משה גפני: תמיד אמרו לנו, כשרצינו לעשות שינוי בתקנון, שהאבות המייסדים ידעו מה שהם עושים.

משה גפני: זה היה המשפט שעבר כחוט השני.

דוד ביטן: מי אמר את זה?

יואל חסון: האבות המייסדים.

משה גפני: כשנבחרתי לכנסת אמר לי אז קורפו: תדע לך, יושב-ראש ועדה זה יותר מאפיפיור.

משה גפני: הוא מתחשב באנשים שנמצאים אצלו, יושב-ראש ועדה עושה מה שהוא רוצה, לא מתחשב באף אחד.

משה גפני: כל פעם כשהייתי שואל שאלות, היו אומרים לי: האבות המייסדים.

משה גפני: אני מברך אותך, אדוני יושב-ראש ועדת הכנסת, ואני לא חושב שבאת לקדנציה אחת.

דוד ביטן: אני לא אהיה כל החיים יושב-ראש ועדת הכנסת, אתה מסכים אתי?

יואל חסון: דווקא נחמד לנו שאתה יושב-ראש.

משה גפני: יש דברים שאני חולק עליו מכל וכל.

משה גפני: אני גם אמרתי לו את זה.

יואל חסון: מכל וכל?

משה גפני: כן.

יואל חסון: לדוגמה?

משה גפני: אני לא רוצה, כי אמרתי שאני אדבר אתו, אז אני לא רוצה לדבר בפומבי.

משה גפני: אני אדבר אתך, אדוני היושב-ראש, כמו שדיברנו.

משה גפני: יש דברים חשובים.

משה גפני: האבות המייסדים, עם כל הכבוד, הם ציפו שיהיה שלב שבו יתחילו לעשות שינויים, ואתה עושה את השינויים.

משה גפני: אני יכול לתרום את חלקי במידה מסוימת.

משה גפני: יש דברים שהם לא טובים, יש דברים שהם מצוינים, שצריך לנער את המערכת.

אלעזר שטרן: אתה בעד רפורמים.

משה גפני: אני בעד רפורמה, לא בעד רפורמים.

משה גפני: לגופו של עניין, החברים יודעים, אדוני היושב-ראש, מה זו ועדת כספים, מה התפקיד שלה, במה היא עוסקת.

משה גפני: אני בא עכשיו מדיון שעסק בחוק הסדרים, להביא דירת ירושה, שיצטרכו לשלם על זה מס.

משה גפני: קיימתי דיון מעקב על זה שבחוק ההסדרים קבענו שהמשכנתאות יהיו באחוז פחות ממה שקורה בבנקים העסקיים.

משה גפני: היו שני דיוני מעקב היום אצלנו בגלל חוק ההסדרים.

דוד ביטן: מצוין.

דוד ביטן: מה הבעיה?

משה גפני: זה מצוין, כשיש לי על מה לעשות את זה.

משה גפני: אבל אני רוצה להגיד מה התפקיד שלנו.

משה גפני: התפקיד שלנו זה קודם כל לאשר תקציב.

משה גפני: אני לא יודע אם זה מוגדר עבודת פיקוח על הממשלה.

משה גפני: אם זה מוגדר עבודה על הפיקוח של הממשלה, יש לי כבר רבע מהדיונים.

משה גפני: התקציב מדבר על כל תקציב של כל משרד ממשלתי.

משה גפני: אחרי זה תוסיף את חוק ההסדרים.

משה גפני: אנחנו עכשיו צריכים לשבת ולדון על חוקי הסדרים, שלצערי הרב הם לא קטנים, הם חוקים גדולים.

משה גפני: לא רק זה, חלק גדול מעבודת הוועדה זה לאשר אגרות, מה שאין לאף ועדה.

דוד ביטן: אגרות זה לא פיקוח.

משה גפני: זה לא פיקוח, אבל זה חלק גדול מהעבודה שלנו.

רועי פולקמן: גם תקציב זה לא פיקוח.

רועי פולקמן: הפיקוח זה ביצוע התקציב.

משה גפני: נכון.

משה גפני: אז בסדר, אני לא אעסוק בזה.

דוד ביטן: הוא טוען טענה, שבמכלול הזמנים יש לו דיונים על התקציב בחוק ההסדרים, שאת זה צריך לשים בצד.

רועי פולקמן: זה ברור.

דוד ביטן: למרות שוועדת הכספים זה המיינסטרים של העניין של הפיקוח.

דוד ביטן: יותר מכל ועדה אחרת.

משה גפני: יפה.

משה גפני: ואז אני אומר, אני לא לעולם אהיה יושב-ראש ועדת הכספים, הראיה שבקדנציה הקודמת לא הייתי.

דוד ביטן: אפשר להקים ועדת כספים מדף 1 עד דף 20, ועדת כספים מדף 21 עד דף 30 וכך יהיה זמן לכולם.

דוד ביטן: מה דעתך?

משה גפני: לא.

יואל חסון: לא נראה לו, משום מה.

יואל חסון: אתם חלוקים על הנושא.

דוד ביטן: מכל וכל.

משה גפני: על כל פנים, אדוני היושב-ראש, להטיל על ועדת הכספים – אגב, הרבה יותר מאשר על ועדת החוקה.

משה גפני: עם כל הכבוד, כל העסק של ועדת הכספים הוא העסק הזה.

משה גפני: אני מסכים שוועדת הכספים תפקח על עבודת הממשלה כמו כל הוועדות האחרות.

משה גפני: אני מקבל את זה בחפץ לב, שתקבע שאחת לתקופה מסוימת יבוא שר ויבוא המשרד שיציג.

דוד ביטן: הוא חייב לבוא, לפי הנוהל הקיים.

משה גפני: בסדר, אז על זה אני עושה פיקוח.

משה גפני: אבל מה פירוש שאני צריך לאשר אגרות, אני צריך לאשר חקיקה?

משה גפני: אצלנו אין חקיקה אידיאולוגית.

משה גפני: יש חקיקה של הממשלה.

משה גפני: אני לא יכול לעשות את זה, אני לא יודע איך.

דוד ביטן: יש לך דיוני תקציב, דיוני אגרות, ואתה אומר בחוק ההסדרים שזה לוקח לך בערך 25% מהזמן.

משה גפני: אגרות זה כל השנה.

דוד ביטן: אבל רוב האגרות זה פשוט, זה לא דבר כזה.

משה גפני: חצי מהזמן, בוודאי.

משה גפני: מה השאלה.

משה גפני: אפילו את הספורטוטו אני צריך לאשר.

דוד ביטן: כמה נתנו לוועדת חוקה?

ירדנה מלר-הורוביץ: החרגתם אותה.

דוד ביטן: בוועדת החוקה רוב העסק זה חוקים.

<שגית אפיק: אבל העברה תקציבית זה דיון.

<שגית אפיק: לחתוך מתוך זה רבע, זה מטורף.

דוד ביטן: גפני, נפחית לכם את זה ל-15%, לא 25%.

דוד ביטן: רק לוועדת הכספים.

דוד ביטן: זה בסדר?

דוד ביטן: נתתי לך פתרון.

<ארבל אסטרחן: זה לא יצא קצת מגוחך?

דוד ביטן: זה לא מגוחך.

דוד ביטן: אצלו יש בעיה.

אורן אסף חזן: אז יבואו כל ועדה אחרת.

דוד ביטן: לא, אין בעיה באף ועדה.

אורן אסף חזן: יבואו לצורך העניין ועדות אחרות, ויש פה ועדות אחרות שיכולות להגיד את הדבר הזה, ויטענו בדיוק את אותה טענה לגבי נושאים אחרים שהם דנים בהם כל השנה.

דוד ביטן: אני מכיר את הדיונים של הוועדות.

דוד ביטן: הוועדות העיקריות הן ועדת הכלכלה, פנים, כספים, עבודה ורווחה וחוץ וביטחון.

דוד ביטן: לחוץ וביטחון אין בעיה, כי הרוב אצלם זה פיקוח.

אורן אסף חזן: יש בעיה, כי הם לא מתייצבים.

דוד ביטן: הם לא מתעסקים בחקיקה.

דוד ביטן: בוועדת הפנים הוא לא מתלונן על זה, אז אין לי שום בעיה.

דוד ביטן: בוועדת הרווחה הוא התלונן אז הוא פתר את הבעיה באמצעות ועדות משנה.

דוד ביטן: נשארו ועדת הכספים וועדת החוקה.

דוד ביטן: רוב הזמן של ועדת החוקה הוא בעצם חקיקת ממשלה.

דוד ביטן: הם חייבים לדון בהצעות לסדר, אז זה נותן להם חלק מהפיקוח.

דוד ביטן: נשאר ועדת הכספים.

דוד ביטן: אנחנו צריכים להעביר את העיקרון.

דוד ביטן: אם העיקרון מחייב אותנו כרגע להתפשר, נתפשר קצת.

דוד ביטן: מה שחשוב זה להעביר את העיקרון.

דוד ביטן: בעוד שנה נראה איך זה עובד ומה נעשה, ואם נצטרך לתקן.

רועי פולקמן: שני דברים לעניין הפיקוח.

רועי פולקמן: אחד, אני חושב שהמודל של ועדת משנה לפיקוח הוא יציב יותר.

דוד ביטן: אני לא נכנס.

דוד ביטן: כל יושב-ראש יעשה מה שהוא מבין.

דוד ביטן: אני לא רוצה להיכנס לתקנון.

רועי פולקמן: יש הצעה לנוהל לדבר הזה.

רועי פולקמן: הדבר השני, לגבי הפיקוח, ודיברנו על זה, הוא כן לשנות בתקנון שהחלטות ברוב מיוחס של ועדה סטטוטורית בכנסת יש להן אלמנט של חיוב מסוים לדיון בממשלה.

רועי פולקמן: המקום של פיקוח יקרה כשוועדה בכנסת ברוב של שני שלישים או אולי באישור ועדת הכנסת - - -

דוד ביטן: אני רוצה להסביר, ראיתי את זה.

דוד ביטן: אבל זה מחייב אותי לתקן את החוק.

דוד ביטן: אני לא יכול לעשות את זה.

רועי פולקמן: אז רק אסביר את ההצעה.

רועי פולקמן: ההצעה אומרת שאם ועדת הכספים ברוב של שני שלישים מקבלת החלטה, המשרד הממשלתי צריך לדון בזה בתוך 30 יום.

אחמד טיבי: אפשר להתפשר על 13%?

רועי פולקמן: הסעיף הזה היום בתקנון הכנסת, שמחייב תגובה של המשרדים, הוא חלש מאוד.

רועי פולקמן: כיוון שבסוף מה זה תגובה?

רועי פולקמן: שולחים לך משהו סמלי.

ירדנה מלר-הורוביץ: לא.

ירדנה מלר-הורוביץ: אני מקבלת את התגובות, אני גם עושה מעקב ומעבירים את זה לוועדה.

ירדנה מלר-הורוביץ: אם זה לא מניח את דעתה של הוועדה, יכולה הוועדה לשבת.

רועי פולקמן: בדקנו את זה.

רועי פולקמן: רמת התגובות של משרדי הממשלה היא חלשה.

רועי פולקמן: הרצון הוא שברוב מיוחס או יתקיים דיון במשרד הרלוונטי ובתוך 30 יום צריך להגיע השר או המנכ"ל להתייחס לאותה סוגיה שהוועדה מעלה, או בתהליך אשרור של ועדת הכנסת צריך לקיים על זה גם דיון בממשלה.

רועי פולקמן: היום, ואני שומע את זה לא מעט על דיונים של ועדות הכנסת, אומרת לך הפקידות המקצועית: החלטה של ועדת כנסת לא רלוונטית.

רועי פולקמן: חקיקה כן, החלטה לא רלוונטית.

רועי פולקמן: ועדת כנסת יכולה לקבל איזו החלטה שהיא רוצה, זה לא מחייב שום דבר בדיון הממשלתי.

רועי פולקמן: ולכן האמירה שאם רוצים לחזק את כוח הפיקוח של הוועדות, צריך לייצר את הדינמיקה הזאת שבה זה מחייב בתנאים מסוימים את הדיון.

רועי פולקמן: ואז הפיקוח יקפוץ פלאים.

אלעזר שטרן: אגיד מה הבעיה.

אלעזר שטרן: בהתנהלות של הממשלה הזאת יש הרבה יותר משרדי ממשלה כל הזמן ופחות חברי כנסת שיכולים לעבוד.

דוד ביטן: ראיתי את הנייר שלך.

דוד ביטן: אני לא אומר שאין בו היגיון.

דוד ביטן: אנחנו לא נכנסים כרגע לתוך העבודה של הוועדות.

דוד ביטן: אנחנו כרגע מתקנים שחובה עליהם לקיים פיקוח.

רועי פולקמן: אז בוא ניתן להם כלים.

דוד ביטן: את הכלים אני לא יכול לתת בתקנון.

דוד ביטן: אני צריך לשבת עם הממשלה.

דוד ביטן: הרי זה עניין של תהליך, הרי אתה לימדת אותי.

דוד ביטן: אמרת לי לדבר, לעשות.

רועי פולקמן: רק הצעתי לו לדבר עם שרת המשפטים קצת.

משה גפני: אני מציע 10%.

יואל חסון: מה זה, שוק?

דוד ביטן: עזוב, 15%.

משה גפני: אם אני אראה שזה בסדר, נעלה את זה.

משה גפני: אין לי עניין לא לפקח.

רועי פולקמן: אני מציע שזה יוצמד למע"מ.

רועי פולקמן: כמות הפיקוח תוצמד למע"מ.

אלעזר שטרן: גפני, אם היית מפקח יותר אולי היו פחות העברות.

אלעזר שטרן: תחשוב על זה.

אחמד טיבי: אדוני היושב-ראש, אני חבר ועדת כנסת וועדת כספים.

אחמד טיבי: אני מבקש להתחשב בבקשתו של יושב-ראש ועדת הכספים.

אחמד טיבי: זו ועדה מיוחדת.

אחמד טיבי: הוא הסביר את העיקרון של דיונים בתקציב המדינה, ומי כמוני רוצה מעקב.

אחמד טיבי: לך לקראתו, 10%.

דוד ביטן: 12% ונגמור.

אחמד טיבי: אבל אני ביקשתי 13%, למה אתה אומר 12%?

דוד ביטן: הוא אומר שזה לא טוב.

<ארבל אסטרחן: אז על חוקה לא תחול המכסה ועל כספים 12%.

<ארבל אסטרחן: ירדת מכל יתר ההשגות?

משה גפני: כן.

יואל חסון: אבל יש לי גם הסתייגות.

יואל חסון: סעיף 9 של גפני, שאנחנו רוצים לתמוך בו.

דוד ביטן: זה ירד.

דוד ביטן: בואו נעביר את העיקרון.

דוד ביטן: כי על מה שהוא הציע אני צריך לשבת עם הממשלה.

אלעזר שטרן: אבל לא עשית כלום, נתת לו 12%, זו אותה מציאות.

משה גפני: אבל אני נמצא בתוך העיקרון, מה שוועדת החוקה לא נמצאת.

יואל חסון: גפני, למה אתה לא מתייחס לסעיף שאתה כתבת?

משה גפני: אני לא יכול.

דוד ביטן: זה סעיף שאני חייב לשבת עם הממשלה.

דוד ביטן: אי-אפשר להפיל את זה עליו.

יואל חסון: אז כל השאר, הרפורמה לא שווה.

דוד ביטן: לא נוכן.

דוד ביטן: זה תלוי בראשי הוועדות ואיך הם יתפקדו.

דוד ביטן: עם כל הכבוד, אני לא מנהל את הוועדות.

דוד ביטן: מה שפולקמן הציע, במסגרת הזאת אנחנו נעשה דיון, ובדיון הזה נביא גם את ההצעה שלו וגם את שלך ונראה איך אנחנו עובדים על זה.

דוד ביטן: כרגע אני לא נכנס לגופו של עניין איך.

דוד ביטן: יש הסתייגות שאני הגשתי לגבי מועד תחולה.

<ארבל אסטרחן: לא רשמנו את מועד התחילה של הסעיף, האם נעשה את זה מהמושב הבא או מהכנס הבא.

דוד ביטן: מתי אתם רוצים להפעיל את זה?

יואב בן צור: מהמושב הבא.

<ארבל אסטרחן: המושב הבא זה אחרי החגים.

דוד ביטן: מושב זה שנה.

דוד ביטן: הכנס הבא זה אחרי פסח, במאי.

יואב בן צור: אז במאי.

<ארבל אסטרחן: אבל אז באותו כנס זה יהיה אותם יחסים של רבע וכו'?

<ארבל אסטרחן: כי אמרנו קודם על שנה.

דוד ביטן: כן.

דוד ביטן: תמיד זה רבע.

<ארבל אסטרחן: נשאלתי על איזה ועדות זה חל.

<ארבל אסטרחן: אני רוצה להבהיר שזה חל על כל הקבועות, וגם על המיוחדות שהן לנושא, מעמד הילד, סמים ודברים כאלה.

<ארבל אסטרחן: זה לא יחול למשל על הוועדה של אלי כהן, שרק דנה בחוקים ואז היא לא עושה דיוני פיקוח.

דוד ביטן: נכון.

דוד ביטן: עוד מעט אתם רוצים להעביר לה את כל הדיונים של הוועדות.

דוד ביטן: זה כבר עניין אחר.

דוד ביטן: בסוף נגיד שההחלטה היא שכל הדיונים יהיו בוועדת הרפורמות, ונראה מה היא נותנת לנו.

דוד ביטן: מי בעד התקנון, עם כל השינויים שעשינו?

דוד ביטן: חבר הכנסת חסון, אתה לא רוצה להצביע על זה?

יואל חסון: לא.

יואל חסון: אני לא מבין למה.

דוד ביטן: אמרתי לך שמה שמדובר בסעיף 9 נעשה דיון נוסף, ואז נעשה אולי עוד תיקונים.

דוד ביטן: אבל אנחנו צריכים להגיע להסכם עם הממשלה.

דוד ביטן: כמו שעשינו עם שעת שאלות, אז הגענו להסכם.

אורן אסף חזן: אדוני היושב-ראש, רק דבר אחד, ואני מבקש שתיתן לזה התייחסות בעתיד, למציאות שבה הצעות לסדר שנידונות במליאה ועוברות אחר כך לוועדות לא מגיעות לעולם לוועדות.

אורן אסף חזן: פיקציה.

דוד ביטן: שלחה לנו חברת הכנסת איילת נחמיאס ורבין שנקצוב זמן לעניין הזה, כי יש לקונה בתקנון.

יואל חסון: אדוני, אני לא רוצה פה לעשות מהלך ולהפיל לך את ההצעה, כי אני לא מתנגד אליה עקרונית.

יואל חסון: אני רק אומר שבהתייחסות לסעיף 9 אני צריך לקבל יותר ערבויות.

דוד ביטן: קבענו כלל ואנחנו נותנים ליושבי הראש לעשות את הפיקוח במסגרת הוועדה.

דוד ביטן: מה שמוצע בסעיף 9 ומה שהציע חבר הכנסת פולקמן, יכול להיות שזה יחייב שינוי חקיקה, יכול להיות שזה יחייב ישיבות עם הממשלה על מנת להגיע לתיאום מסוים.

דוד ביטן: אני לא מאמין שהם יתנגדו לדברים האלה.

דוד ביטן: לכן זה לוקח זמן.

דוד ביטן: כרגע אנחנו נעשה את המעטפת שמחייבת חלק מהישיבות לקיים פיקוח.

דוד ביטן: לא הגדרנו איזה פיקוח, מתי ואיך.

דוד ביטן: אנחנו משאירים את זה לוועדות.

דוד ביטן: אני מבטיח שנעשה גם על זה דיון.

דוד ביטן: מי בעד?

דוד ביטן: מי נגד?

דוד ביטן: בעד – 7

דוד ביטן: נמנעים – אין ההצעה התקבלה.

אורן אסף חזן: פה אחד, לא?

דוד ביטן: כן.

דוד ביטן: לפני 13 שנה הייתה ועדה מצומצמת של ועדת הכנסת, שבדקה את כל הנושא של זכויות חברי כנסת ועוזרים, והנושא של הקשר עם הציבור וכו'.

דוד ביטן: היא ישבה עם ועדת הפרופסורים, הוועדה הציבורית, והגיעה להבנות ואז נעשו דברים.

דוד ביטן: בזמן האחרון אני יותר ויותר מקבל פניות מחברי כנסת על כל מיני דברים קטנים, שכל דבר אומרים בחשבות שצריך את הוועדה הציבורית.

דוד ביטן: אני לא מוכן על כל דבר לפנות לוועדה הציבורית.

יואל חסון: כמו מה?

יואל חסון: איזה דברים?

דוד ביטן: אתן דוגמה.

דוד ביטן: בנושא של הקשר עם הציבור יש מה העילות שאתן אתה יכול לעשות שימוש.

דוד ביטן: בא חבר הכנסת כבל ואומר: כשאני יוצא לכנס בתל-אביב, שזה חלק מהקשר עם הציבור, העוזרת שלי מגיעה עם הרכב שלה.

דוד ביטן: היא חונה, משלמת 60 שקל.

דוד ביטן: למה שהיא לא תקבל החזר מהקשר עם הציבור?

דוד ביטן: זה לא ברשימה, אומר החשב.

דוד ביטן: אמרתי לו שיפעיל קצת את הראש, הפרשנות צריכה להיות פרשנות רחבה, לא פרשנות מצרה.

דוד ביטן: כי העיקר של התקציב הזה צריך להיות לפעילות של חברי הכנסת עם האזרחים.

דוד ביטן: קיבלתי את העמדה של היושב-ראש, שמכיוון שעברו 13 שנה אנחנו נקים ועדה מצומצמת של ועדת הכנסת שתשב על זה ותגבש את כל הנושאים שלדעתנו עם חלוף הזמנים שווה לשנות אותם.

דוד ביטן: הם ישבו עם הוועדה הציבורית, נראה למה אפשר להגיע ואז נדון.

יואל חסון: ועדיין הוועדה הציבורית היא זאת שתכריע?

דוד ביטן: לא.

דוד ביטן: הנוהל הוא פשוט, הוועדה הציבורית קובעת משהו.

דוד ביטן: אם היא מסכימה לוועדת הכנסת, אז אין בעיה.

יואל חסון: המנגנון נשאר אותו מנגנון, אתה רק מציע ועדת משנה?

דוד ביטן: אני רוצה ועדה שתמליץ לנו, אחרי שהיא יושבת ודנה, מה היא עושה.

יואל חסון: אני הבנתי משהו אחר.

דוד ביטן: אבל אני מעדיף שהם גם ישבו אתם למשהו לא פורמאלי.

יואל חסון: לא מוקמת כאן ועדה שהולכת להיות אלטרנטיבה לוועדת הציבורית?

דוד ביטן: לא.

יואל חסון: אם הוועדה המצומצמת לצורך העניין תחליט שעוזר פרלמנטרי יוכל לקבל החזר על חנייה, כמו שדיברת, זה יגיע לוועדה הציבורית, ואז זה הנוהל הרגיל של הוועדה הציבורית.

יואל חסון: זה לא משתנה.

דוד ביטן: לא משתנה.

יואל חסון: אם זה לא משתנה, זה בסדר.

דוד ביטן: בוודאי שלא משתנה.

דוד ביטן: למרות שאני חושב שהוועדה הציבורית לא צריכה להתעסק בקטנות.

יואל חסון: אנחנו בסיעת המחנה הציוני, ולדעתי ברוב סיעות האופוזיציה, מתנגדים לפגיעה בסמכויותיה של הוועדה הציבורית.

דוד ביטן: אמרתי שזה לא פוגע.

יואל חסון: אני אומר את דעתי לפרוטוקול, כי זה חשוב.

יואל חסון: אנחנו רוצים שמסלול העבודה מול הוועדה הציבורית ימשיך כפי שהוא היום.

דוד ביטן: כרגע הוא ממשיך.

דוד ביטן: אני לא חייב להקים ועדת משנה.

דוד ביטן: אתם רוצים שאני לא אקים, אני לא אקים.

דוד ביטן: מה בדיוק העניין?

דוד ביטן: אני מקים ועדה של חברי הוועדה, שיושבת, חושבת, רואה אילו שינויים צריך לעשות, יושבת מול הוועדה הציבורית.

דוד ביטן: אם היא מצליחה להגיע אתם לסיכומים, בסדר.

דוד ביטן: אם לא, נביא את זה בנוהל הרגיל.

דוד ביטן: מה לא בסדר בזה?

דוד ביטן: אני לא מבין את הדיון.

יואל חסון: הייתה תחושה, שאני שמח שהיא לא כזאת, שכאילו מנסים להקים ועדה שתחליף את הוועדה הציבורית.

יואב בן צור: מה פתאום?

דוד ביטן: מה שאמרת זה נכון.

דוד ביטן: אני לא חושב שעל כל שטות צריך לפנות לוועדה הציבורית.

דוד ביטן: יש דברים גדולים, כמו גודל התקציב של קשר עם הציבור, שעל זה תחליט הוועדה הציבורית.

דוד ביטן: וכן העלאות שכר, תוספת עוזרים.

דוד ביטן: אבל על כל שטות של 100 שקל החשב אומר לפנות לוועדה הציבורית.

דוד ביטן: אבל קיבלתי את העמדה של יושב-ראש הכנסת וישבתי אתו ועם המנכ"ל וקבענו שנעשה תהליך כמו שהיה לפני 13 שנה.

דוד ביטן: אני מאמין שהתהליך הזה הוא בסדר גמור.

יואל חסון: ועדת משנה היא מצוינת.

יואל חסון: אני אהיה גם חלק ממנה.

דוד ביטן: אני לא רוצה יותר מדי אנשים.

יואל חסון: אבל יש נציגות למחנה הציוני.

אורן אסף חזן: גם אני רוצה להיות חבר בוועדה.

דוד ביטן: אם אני הולך להקים ועדת משנה בגודל הוועדה, אז אין צורך בוועדת משנה.

אלעזר שטרן: אני מוותר על המקום שלי.

דוד ביטן: חבר'ה שלך ביקשו שילין יהיה.

דוד ביטן: אבל הוא לא חבר ועדה.

דוד ביטן: אני לא יכול לשים בוועדת משנה מי שלא חבר ועדה.

אורן אסף חזן: יש לי טיעון טוב למה אני רוצה להיות בוועדה.

אורן אסף חזן: כי אני לא מפחד להגיד דברים או לדרוש דברים שאחר כך מתפרשים לא טוב בציבור.

אורן אסף חזן: אני מתנגד לפופוליזם.

אורן אסף חזן: אני אהיה סולידי.

דוד ביטן: אתה מסוגל להיות סולידי?

דוד ביטן: אוי ואבוי.

דוד ביטן: אנחנו נקים ועדה מצומצמת.

יואל חסון: ועדת משנה.

יואל חסון: יש תקנון וכללים.

דוד ביטן: איפה כתוב שלא יעשו ועדה מצומצמת?

דוד ביטן: אבל בסדר, אני לא רוצה להתווכח על זה.

דוד ביטן: נקים ועדת משנה.

דוד ביטן: ועדת המשנה הזאת תשב, תפעיל את הראש, תחשוב, תשמע חברי כנסת.

דוד ביטן: אחרי גיבוש כל העניין ישבו עם הוועדה הציבורית לישיבה לא פורמאלית, אם היא תסכים, אחד לאחד.

דוד ביטן: יש הרבה דברים שלדעתי הם יקבלו, כי זה הגיוני.

דוד ביטן: מה שלא יגיעו להסכם ועדיין הוועדה שלנו תמליץ, או חברי כנסת שלא חברי ועדה גם יכולים להעלות טיעונים, וועדת הכנסת תחליט עליהם, אז יתחיל התהליך הרגיל.

יואל חסון: האם התהליך הזה הוא תהליך שפוגע בצורה כלשהי בסמכויות הוועדה הציבורית?

דוד ביטן: לא.

דוד ביטן: אבל אמרתי לך את זה אלף פעם.

דוד ביטן: כמה פעמים אני יכול להגיד את זה?

יואל חסון: רציתי לוודא את זה, זה הכול.

<ארבל אסטרחן: במקום פנייה פרטנית לוועדה הציבורית, תהיה פנייה של ועדה.

דוד ביטן: יהיה דיון.

דוד ביטן: אני לא יכול כל היום לקבל מכתבים מחברי כנסת ואני לא מוכן על כל שטות לפנות לוועדה.

דוד ביטן: לכן אמרתי שנעשה פעם אחת פיילוט על זה, נשב ונגמור עניין.

דוד ביטן: לא מדובר פה על דברים גדולים.

יואל חסון: זו ועדת משנה מוקצבת בזמן לפיילוט?

דוד ביטן: חודש זה מספיק?

<ארבל אסטרחן: מי יעמוד בראשה?

דוד ביטן: מרב מיכאלי.

<ארבל אסטרחן: אל תקצוב לה זמן.

<ארבל אסטרחן: הם ירצו לפנות לחברי הכנסת.

דוד ביטן: אם מרב תרצה, היא תהיה היושבת-ראש.

דוד ביטן: אם לא, מישהו אחר יהיה.

דוד ביטן: החברים האחרים הם יואב בן צור, יואל חסון, אורן חזן ויואב קיש.

דוד ביטן: אני מעדיף את מרב מיכאלי כיושבת-ראש, כי שמעתי אותה מדברת על זה הרבה פעמים.

דוד ביטן: היא לא מסתכלת על זה בצורה של אופוזיציה וקואליציה, אלא עניינית.

יואל חסון: אני מוותר על עצמי.

יואל חסון: שמרב תחליט אם היא רוצה להיות יושבת-ראש, ואם לא אז נדבר על זה.

דוד ביטן: טוב.

דוד ביטן: אז נשים את אייכלר במקום יואל חסון.

דוד ביטן: מי בעד?

דוד ביטן: מי נגד?

דוד ביטן: בעד – רוב

דוד ביטן: נמנעים – אין הרכב הוועדה אושר.

דוד ביטן: כמה זמן?

<ארבל אסטרחן: אני לא יודעת אם יש מה לקצוב.

<ארבל אסטרחן: אלה אנשים שאין להם אינטרס לעשות את זה.

דוד ביטן: יואל, למה אתה לא רוצה להיות?

דוד ביטן: דווקא אתה יכול לתרום לוועדה הזאת.

יואל חסון: מה ההרכב הסיעתי שיש שם?

דוד ביטן: אין הרכב סיעתי.

<ארבל אסטרחן: יוצא שיש רק אחד מהאופוזיציה.

דוד ביטן: אז תצטרף גם אתה.

יואל חסון: טוב, אני אצטרף.

יואל חסון: אבל עשינו הצבעה.

דוד ביטן: לא נורא.

דוד ביטן: זה לא עתיד המאה.

דוד ביטן: במקום אייכלר.

דוד ביטן: תמיד הפרשנות פה היא פרשנות לא הגיונית.

יואל חסון: אם אין פגיעה בוועדה הציבורית, זה באמת לא משנה.

דוד ביטן: כרגע אין.